L 52/6
LV
Eiropas Savienības Oficiālais Vēstnesis
20.2.2023.
r) “zirgs” ir nepārnadzis, kas pieder pie kādas Equus ģints (kura ietver zirgus, ēzeļus un zebras) sugas, un šādu sugu dzīvnieku krustošanās pēcnācējs; ‘ s) “diennakti vecs cālis” ir jebkurš mājputns, kas jaunāks par 72 stundām. 2.
Papildus 1. punktā noteiktajām definīcijām piemēro Regulas (ES) 2019/6 4. panta 1., 5. un 12. punktā noteiktās “veterināro zāļu”, “imunoloģisku veterināro zāļu” un “antimikrobiālo līdzekļu” definīcijas.
3. pants Aizliegumi un ierobežojumi attiecībā uz vakcīnu izmantošanu dzīvniekiem A kategorijas slimību un noteiktu B kategorijas slimību profilaksei un kontrolei 1.
Dalībvalstis var atļaut izmantot vakcīnas dzīvniekiem A kategorijas slimību, izņemot I pielikuma 1. daļā uzskaitīto slimību, profilaksei un kontrolei tikai kompetentās iestādes kontrolē un ja tās izmanto: a) kā daļu no oficiālajiem pasākumiem, ko kompetentā iestāde ieviesusi minēto slimību profilaksei un kontrolei; b) saskaņā ar šajā regulā noteiktajiem nosacījumiem. 2.
Pirmajā daļā noteiktie nosacījumi vakcīnu izmantošanai pret A kategorijas slimībām neattiecas uz dažiem vakcīnu lietojumiem pret Ņūkāslas slimības vīrusa infekciju, jo īpaši uz regulāru piesardzīgu lietošanu vai lietošanu tirdzniecības kontekstā, ko dalībvalstis līdzās 1. punktā minētajiem oficiālajiem slimību profilakses un kontroles pasākumiem var atļaut citiem mērķiem, nevis reaģēšanai uz uzliesmojumu.
3. Dalībvalstis var atļaut izmantot vakcīnas B kategorijas slimību, izņemot I pielikuma 2. daļā uzskaitīto slimību, profilaksei un kontrolei tām dzīvnieku sugām, attiecībā uz kurām attiecīgās slimības ir klasificētas kā B kategorijas slimības.
4. pants Aizliegumi un ierobežojumi attiecībā uz noteiktu veterināro zāļu, kas nav vakcīnas, izmantošanu dzīvniekiem A un B kategorijas slimību profilaksei un kontrolei Dalībvalstis aizliedz lietot dzīvniekiem šādas veterinārās zāles A un B kategorijas slimību profilaksei un kontrolei, ja vien tās neizmanto I pielikuma 3. daļā uzskaitīto slimību profilaksei un kontrolei un to lietošana neatbilst tur izklāstītajiem nosacījumiem: a) imunoloģiskas veterinārās zāles dzīvnieku imunitātes stāvokļa diagnosticēšanai; b) hiperimūnserums; c) inaktivētas imunoloģiskas veterinārās zāles, kas minētas Regulas (ES) 2019/6 2. panta 3. punktā; d) antimikrobiālie līdzekļi.
II DAĻA NOTEIKUMI PAR VAKCĪNU IZMANTOŠANU DZĪVNIEKIEM A KATEGORIJAS SLIMĪBU PROFILAKSEI UN KONTROLEI 1.
NODAĻA
Priekšnosacījumi 5. pants Priekšnosacījumi vakcīnu izmantošanai sauszemes dzīvniekiem un ūdensdzīvniekiem A kategorijas slimību profilaksei un kontrolei 1.
Kompetentā iestāde saskaņā ar 3. panta 1. punktu var lemt par vakcīnu izmantošanu dzīvniekiem A kategorijas slimību profilaksei un kontrolei ar noteikumu, ka: a) tā ir veikusi novērtējumu, kas pamato šo lēmumu, papildus Regulas (ES) 2016/429 46. panta 2. punktā noteiktajiem kritērijiem ņemot vērā vismaz II pielikuma 1. daļā noteiktos kritērijus;